als_Latn dik_Latn sag_Latn
Artisti shqiptar Anri Sala shpallet fituesi i cmimit "Vincent", një prej çmimeve më prestigjioze të artit bashkëkohor në Evropë, duke lënë pas 4 artistë, mes tyre dhe britanikun Gillian Wearing, fitues i çmimit “Turner Prize” në Britani.
Çmimi “Vincent” ndahet një herë në 2 vjet dhe artistit i jepet edhe një shumë prej 50 mijë eurosh. I themeluar në vitin 2000, ku event synon të shpërblejë artistët, puna e të cilëve influencon zhvillimin e artit bashkëkohor në Evropë.
Sipas "The Guardian" juria u shpreh: “Ishte e vështirë, por u përzgjodh Anri Sala për punën e tij poetike e konceptuale në të njëjtën kohë”.
Vepra e cila i dha Salës këtë çmim, quhet “Le Clash” dhe “Tlatelolco Clash”, ndërsa, në anën tjetër ka kombinuar dy filma me një punë të tretë, “Doldrums” – një bateri që bie automatikisht si përgjigje ndaj një zëri me frekuencë të vogël si kolonë zanore.
Filmi të çon në një qendër të braktisur të artit në Francë dhe në Sheshin e Tre Kulturave në Tlatelolco, në Mexico City, të cilat Sala thotë se simbolizojnë rënien e ideologjisë së madhe.
Fituesit u shpallën të premten e 21 nëntorit në Hagë. Vetë Sala nuk ishte i pranishëm në ceremoni por përcolli falenderimet përmes një videomesazhi.
“Është kënaqësi, por edhe pak keqardhje që nuk mund të jem aty për të festuar fizikisht. Kjo ka ngjashmëri me punën time, ku pamjet janë në një vend dhe zëri në një vend tjetër. Megjithatë unë do të doja që zëri dhe prania ime të ishin aty më të gjithë ju. Faleminderit shumë të gjithëve për këtë çmim”- pohoi artisti shqiptar
Burimi: The Guardian
als_Latn als_Latn als_Latn als_Latn als_Latn als_Latn als_Latn eng_Latn